รัสเซียติดเชื้อรายวันเพิ่ม 180,000 คน สูงสุดเป็นสถิติใหม่
Although the number of infections has increased dramatically in recent weeks, the task force reports that daily deaths from COVID-19 are holding steady or marginally declining
ตัวเลขผู้ติดเชื้อตามรายงานของทางการรัสเซียในวันอาทิตย์ เพิ่มขึ้นจากวันเสาร์ 2,800 คน และเพิ่มขึ้นจากระดับ 17,000 คนเมื่อเดือนมกราคม อย่างไรก็ตาม จำนวนผู้เสียชีวิตจากโควิด-19 ยังคงไม่เพิ่มขึ้นจากระดับเมื่อเดือนมกราคม โดยมีผู้เสียชีวิต 661 คนในช่วง 24 ชั่วโมง เทียบกับระดับ 796 คนเมื่อเดือนมกราคม จนถึงขณะนี้ รัสเซียมีผู้ติดเชื้อสะสม 12.8 ล้านคน และเสียชีวิต 335,414 คน เมื่อสัปดาห์ที่แล้ว ประธานาธิบดีวลาดิเมียร์ ปูติน กล่าวว่า รัฐบาลรัสเซียกำลังพิจารณาผ่อนคลายมาตรการควบคุมการระบาดแม้ตัวเลขผู้ติดเชื้อยังเพิ่มขึ้นต่อเนื่อง ในช่วงสองปีที่ผ่านมา รัสเซียใช้มาตรการล็อกดาวน์ไปแล้วเพียงครั้งเดียวเป็นเวลา 6 สัปดาห์ ในขณะที่การใช้ชีวิตของผู้คนส่วนใหญ่ยังคงเป็นไปตามปกติ และไม่มีการบังคับสวมหน้ากากตามสถานที่สาธารณะ รัสเซียเริ่มฉีดวัคซีนให้เด็กอายุ 12-17 ปีเมื่อเดือนที่แล้วโดยใช้วัคซีน Sputnik M ที่ผลิตในประเทศ ในขณะที่มีประชาชนรัสเซียฉีดวัคซีนไปแล้วราวครึ่งหนึ่งของจำนวนทั้งหมด 146 ล้านคน